บางวันลืมกินตอนกลางคืนตอนเช้ามาไม่กินเลยคะแต่มากินตอนเย็นที่เดียวคร้า
สวัสดีค่ะ การทานยาคุมกำเนิดนั้น หากทานได้อย่างถูกต้อง ไม่มีวันที่ลืมทาน ทานยาในเวลาเดียวหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% แต่หากมีการลืมทานยาคุมกำเนิดเป็นบางวัน ประสิทธิภาพในการป้องกันการตั้งครรภ์ก็จะลดลงไปได้ ดังนั้น หากทานยาคุมกำเนิดจนครบ 21 เม็ด และเว้นระยะไปครบ 7 วันแล้ว แต่ไม่มีประจำเดือนมา ก็ควรตรวจหาการตั้งครรภ์ดูด้วยค่ะ หรือหากทานยาคุมครบ 21 เม็ด แต่ยังไม่ได้เว้นระยะให้ครบ 7 วัน ก็ต้องเว้นให้ครบ 7 วันเสียก่อนค่ะหรือหากเป็นยาคุมกำเนิดชนิด 28 เม็ด เมื่อทานจนครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูค่ะโดยปกติแล้ว เมื่อลืมทานยาคุมกำเนิดไป 1 วัน เมื่อนึกออกในวันถัดไป ก็ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นตามเวลาเดิมปกติ ซึ่งจะเท่ากับทานไป 2 เม็ดใน 1 วันค่ะ หากทำได้เช่นนี้ ประสิทธิภาพในการป้องกันการตั้งครรภ์ก็จะแทบไม่ลดลงไปค่ะ